label_title: Sicilske večernice
label_desc: Sicilske večernice (italijansko Vespri siciliani, sicilsko Vespiri siciliani) so bile upor, ki je izbruhnil v Palermu med večernicami na velikonočni ponedeljek leta 1282 proti oblasti v Franciji rojenega Karla I. Anžujskega, od leta 1266 kralja Sicililskega kraljestva. Cilj upora je bil izgon Anžujcev, ki so jih Sicilci imeli za tuje izkoriščevalce in zatiralce. Upor se je iz Palerma razširil na celo Sicilijo in dosegel izgon francoskih oblastnikov. V šestih tednih upora je bilo ubitih približno 4.000 Francozov. 